કચ્છના બે કદાવર નેતા જયંતિ ભાનુશાળી અને છબીલ પટેલ વચ્ચે લાંબા સમયથી ચાલી રહેલી લડાઈ પરાકાષ્ટાએ પહોંચી છે. જયંતિ ભાનુશાળી સામે સુરતની યુવતી દ્વારા દુષ્કર્મની ફરિયાદ નોંધાઈ હતી, યુવતીનો આરોપ હતો કે તે ભાનુશાળી પાસે શિક્ષણમાં મદદ લેવા માટે ગઈ હતી ત્યારે ભાનુશાળી અમદાવાદ એરપોર્ટ પાસેની એક હોટલમાં તેની સાથે દુષ્કર્મ કર્યુ હતું. ભાનુશાળીના નજીકના સૂત્રોના આરોપ પ્રમાણે છબીલ પટેલ દ્વારા શરત મૂકવામાં આવી હતી કે જો ભાનુશાળી કચ્છનું રાજકારણ છોડી દેવા તૈયાર હોય તો આ કેસ પરત ખેંચી શકાય તેવી વ્યવસ્થા કરવાની વાત હતી.